Diari Oficial de la Generalitat Valenciana


Sumari del DOGV 9836, del 25-04-2024 (2024/3462)

Anunci de convocatòria de l'assemblea general ordinària.
--------------------------------------------------------

### Dades del document

Número de DOGV
:   9836

Data del DOGV
:   25-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3462


Organisme emissor
:   Caixa Rural Vinaròs, SCOOP Crèd. V.

Tipus de document
:   Anunci

Anunci de convocatòria de l'assemblea general ordinària. [2024/3462]  
En compliment de l'acord adoptat pel Consell Rector d'aquesta entitat i de conformitat amb allò legal i estatutàriament establert, es convoca tots els socis i sòcies per a celebrar assemblea general ordinària, en l'auditori municipal situat a la plaça Sant Agustí d'aquesta localitat, el pròxim dia 23 de maig, a les 20.00 hores en primera convocatòria i a les 20.30 hores en segona, a fi de tractar els diferents punts del següent:   
  
  
Ordre del dia  
  
1. Examen de la gestió social. Aprovació, si escau, dels comptes anuals (balanç, compte de pèrdues i guanys, estat de canvis en el patrimoni net, estat de fluxos d'efectiu i memòria) i de l'informe de gestió, així com la proposta d'aplicació del resultat i de la gestió social, tot això corresponent a l'exercici 2023.  
2. Acord sobre distribució de resultats.  
3. Pla d'inversions i despeses de la Reserva de Formació i Promoció Cooperativa. Aprovar la liquidació del pressupost de 2023, així com el pressupost per 2024 amb autorització perquè el Consell Rector aplique, provisionalment i proporcionalment, el Pla d'inversions per 2025 en els mesos que transcorren de l'esmentat any fins que s'aprove per l'assemblea general allò habilitat per a 2025.  
4. Nomenament d'auditor o auditora externs.  
5. Informe de remuneracions del Consell Rector i aprovació, si pertoca.  
6. Modificació dels articles 16 i 28 dels Estatus Socials per a la seva adaptació a la redacció de la Llei de cooperatives de crèdit donada pel Reial Decret llei 5/2023, de 28 de juny.  
7. Elecció per la renovació estatutària de membres titulars i suplents del Consell Rector.  
8. Delegació i habilitació al Consell Rector per a elevar a instrument públic els acords de l'assemblea general que exigeixen aquesta formalitat o hagen d'inscriure's en els registres públics, així com per a executar aquests acords; i es faculta l'esmentat Consell Rector per a la interpretació, aplicació, esmena i desenvolupament dels acords que ho necessiten.  
9. Suggeriments i preguntes al Consell Rector.  
10. Decisió sobre l'aprovació de l'acta. Designació dels socis i sòcies a aquest efecte.  
  
Vinaròs, 25 de març de 2024. La presidenta: Josefa Gondomar Miñana.  
  
Nota:  
Documentació: els comptes anuals, la memòria escrita de les activitats de la Cooperativa, l'informe de gestió, l'informe d'auditoria, el nou text dels articles dels estatuts socials de l'entitat que el consell rector sotmet a aprovació, així com un informe justificant la seva reforma i els altres documents referents a les restants propostes sobre les quals ha de decidir l'assemblea, es troben a la disposició dels socis i sòcies en el domicili social i en qualsevol de les oficines de l'entitat.  
  
Règim de consultes i horaris: fins al dia de la celebració de l'assemblea, de 10.00 a 12.00 hores, excepte els dies inhàbils. Els socis i sòcies que ho sol·liciten per escrit tindran dret a rebre gratuïtament, còpia d'aquests documents amb antelació a la celebració de l'assemblea.